Ohjelmassa voi olla järkyttävää sisältöä. Katsokaa harkiten.
Downloaded from YTS.MX
Official YIFY movies site: YTS.MX
Jaamme meren luonnon kanssa, ja siinä on riskinsä.
Haihyökkäys on niistä pelottavimpia.
Puolet jalasta oli poissa.
Etulinjassa ovat surffaajat ja muut laudan käyttäjät,
joihin kohdistuu yli puolet hyökkäyksistä.
Oli päästävä pois vedestä. Vuodin verta.
Ei sitä pidä todellisena. Verta on kaikkialla.
Hai!
HAI VS. SURFFAAJA
On kevät 2017.
Surffaajat Dusty Phillips ja Leeanne Ericson
ovat olleet yhdessä 3,5 vuotta.
Pari päättää viettää viikonloppua San Onofren rannalla,
joka on kuin magneetti uimareille, surffaajille...
...ja haille.
VAROITUS
Kalifornian rannikolla esiintyy noin 60 eri hailajia,
useimmat ihmiselle vaarattomia.
Mutta syvyyksissä vaanii myös tiikerihaita ja valkohaita.
Se oli tosi kaunis viikonloppu. Vesi kimalteli sinisenä.
Kavereilla oli lautansa, vain minä uin.
Leeanne ja minä kelluskelimme vajaat sata metriä rannasta.
Näimme vasemmalla puolellamme merileijonan. Se katseli meitä.
Sanoin Dustylle, että merileijona näyttää jotenkin hätääntyneeltä.
Samassa se sukelsi ja oli poissa.
Vedin laudan alleni ja aloin meloa aallolle.
Käännyin rantaa kohti. Aioin uida rantaan.
Heti kun käännyin melomaan...
Hai oli iskenyt kiinni oikeaan etureiteeni.
Tunsin kuin jalkaani olisi uponnut partateriä.
Huusin niin lujaa kuin pystyin.
Ja se huuto katosi veden alle.
Huuto oli niin läpitunkeva, että selässäni kulki kylmiä väreitä.
Muistan ajatelleeni, ettei Dusty
tiennyt, missä olin ja mitä minulle tapahtui.
Katselin ympärilleni ja odotin.
Hän ei tullut pintaan. En nähnyt häntä missään.
Hän oli poissa.
Puistan, että yritin työntää haita irti jalastani.
Olin ehkä noin kahdeksan metrin syvyydessä.
Niin syvällä, että huomasin valon olevan erilaista.
Tuli yhä pimeämpää, kun vajosin syvemmälle.
Hyppäsin pois laudaltani ja yritin nähdä hänet veden alla.
Häntä ei näkynyt.
Oli hyvin hiljaista ja rauhaisaa. Olin veden alla.
Ainoa, minkä löysin, oli hain silmä.
Koko käteni meni sen silmään.
Työnsin kättäni niin syvälle kuin pystyin.
Se oli tosi pehmeä. Kuin olisin työntänyt käteni hyytelöön.
Sitten hai riuhtaisi päänsä poispäin minusta,
ja aloin uida kohti pintaa.
Nostin hänet vedestä, jotta saisin hänet laudalleni.
Puolet hänen jalastaan oli poissa.
Silloin se muuttui todelliseksi.
Olin punaisen verilammikon keskellä.
Pieniä paloja rasvaani kellui vedessä.
Huusin monta kertaa: "Hai, apua!"
Rannalla pelattiin jalkapalloa. Lapset juoksentelivat.
Kukaan ei huomannut, mitä tapahtuu.
Pääsimme vyötärön tai polven syvyiseen veteen.
Ihmisiä alkoi tulla avuksemme.
-Hätäkeskus. Mikä hätänä? -Hai on purrut ihmistä.
Leeannen onneksi lähistöllä oli merijalkaväen tukikohta,
jonka ensihoitoryhmä oli lähtövalmiudessa.
Kun saimme hänet rannalle, ensihoitajat ajoivat jo sinne.
Laskimme hänet maahan pölypilven keskellä.
Hän ei juurikaan vuotanut enää, hän oli menettänyt kaiken verensä.
Hän oli vitivalkoinen.
Nostin hänen jalkaansa, ja ensimmäinen ajatukseni oli,
ettei jalkaa todennäköisesti pystytä pelastamaan.
Päässäni pyöri, että tässäkö se nyt oli.
En ollut ennen sitä sanonut, että rakastan häntä.
Hän sanoi sen silloin ensi kerran, ja ajattelin,
eikö hän löytänyt parempaa hetkeä sanoakseen, että rakastaa minua.
Eikö todellakaan?
No, jos kuolisin tähän, olisin ainakin kuullut sen.
Leeanne lennätetään sairaalaan. Hän taistelee hengestään.
Ensihoitaja sanoi, että hänet vaivutettiin koomaan. Pitää mennä.
Istuin helikopterissa. Allani olivat perheeni ja ystäväni.
Kukaan heistä ei tiennyt, minne olimme menossa,
missä kunnossa hän on tai missä kunnossa minä olen.
Se oli kova paikka.
Hyökkääjä oli todennäköisesti nuori yksilö,
kolmen tai neljän metrin pituinen valkohai.
Täysikasvuinen valkohai voi olla jopa kuuden metrin pituinen.
Valkohait ovat tuhovoimaisia saalistajia.
Hyökkäysnopeus on jopa 40 kilometriä tunnissa.
Kita purraan kiinni jopa kahden tonnin puruvoimalla.
Jos pitäisi kuvitella täydellinen peto, suorituskyky, koko, nopeus,
hampaat ja älykkyys, valkohai täyttää kaikki kriteerit.
Hyljejahtiin on oma strategiansa. Hai syöksyy vauhdilla ylöspäin.
Jopa nuori kolmemetrinen valkohai
iskee tilaisuuden saadessaan isoon saaliiseen.
Surffaajaa mustine märkäpukuineen voi erehtyä luulemaan hylkeeksi.
Lopputulos voi olla tappava.
Valkohain hampaat -
toimivat sahan tavoin ja repivät saaliista isoja paloja.
Purema aukaisee helposti valtimon -
ja ihmisten kuolinsyy onkin verenhukka.
Vuoden 2001 jälkeen
Kalifornian rannikolla on tapahtunut 55 haihyökkäystä.
Leeannen tapaukselle voi olla looginen selitys.
Kaliforniassa merileijonat ovat rauhoitettuja, ja kanta on kasvussa.
Myös valkohai on rauhoitettu.
Näiden kahden lajin todennäköisyys kohdata toisensa kasvaa koko ajan.
Jos ui merileijonien lähellä, valkohaitkin ovat siellä.
Se ei ole kovin fiksu veto.
Valkohai partioi veden alla.
Se etsii merileijonan siluettia.
Jos etsitään syytä Leeanneen iskemiseen,
hän ui alueella, jossa on runsaasti merileijonia.
Selitys on luultavasti se, että hai erehtyi saaliistaan.
Leeanne viettää sairaalassa yhdeksän viikkoa.
Leikkauksia on useita. Hän saa verensiirtoja ja ihonsiirtoja.
Suurin osa takareidestä ja pakarasta on poissa.
Etureisi on poissa.
Oli hyvää onnea, ettei hai purrut luuhun asti.
Melkein kaikki on poissa.
Noin seitsemän viikon kohdalla aloin katsoa jalkaani,
miltä se näyttää.
-Tuossa on jotain. -Hermon päälle tullut siirre.
Oikeaan jalkaani siirrettiin ihoa vasemmasta.
Sehän on tosi hyvä.
Kiitin luojaani, ettei jalkaani amputoitu.
Lonkkani päällä ei ole pehmikettä, en voi olla kauan kyljelläni.
Jaksan istua tai seistä vain tietyn ajan.
Saaliista erehtymisen lisäksi
toinenkin tekijä liittyy surffaajiin kohdistuviin hyökkäyksiin.
Ja se tekijä on vuorokaudenaika.
Isoilla aalloilla surffaamisen kotina pidetty
Havaiji tunnetaan maailman parhaista aalloistaan.
Mutta täälläkin pinnan alla vaanii vaara.
Viimeisten 25 vuoden aikana hyökkäyksiä on ollut 120.
-Luojan tähden! -Hän ui suoraan päin sitä.
Monen hyökkäyksen takana on ihmisille toiseksi tappavin hailaji.
Tiikerihai.
Brasiliaissyntyinen Marjorie Mariano
on surffannut Oahulla yli 20 vuotta.
Tavallaan omistauduin surffaamiselle.
Pidän itseäni surffausholistina.
Elän ja hengitän surffausta.
Joulukuussa 2017 Marjorien maailma mureni.
Yhteisö suree. Kaikkien tuntema äiti
murhattiin raa'asti North Shoren kodissaan.
Sain huonoja uutisia. Paras ystäväni Thelma oli murhattu.
Hän oli surffausparini ja ystäväni.
Hän oli tärkein ihminen elämässäni täällä Havaijilla.
Marjorie kunnioittaa ystäväänsä auringonlaskusurffauksella
vuoden 2017 viimeisenä päivänä.
Aioin puhdistautua surffaamalla
ja huuhtoa pois surun parhaan ystäväni kohtalosta.
Lähdin siis surffaamaan saadakseni itsestäni vähän vahvemman.
Päätin surffata vain 30 minuuttia. Se olisi päätös vuodelle,
ja surffaisin Thelman muistolle.
Käännyn ja yritän päästä aallolle. Äkkiä elämäni muuttuu täysin.
Jokin iski minuun. En edes epäillyt haita.
Uudenvuodenaatto 2017.
Marjorie Marianon paras ystävä on juuri murhattu raa'asti.
Hän toivoo auringonlaskusurffauksen tuovan hänelle rauhaa.
Mutta se johtaakin tragediaan.
Yhtäkkiä elämäni muuttui vain sekunneissa.
En nähnyt evää, en nähnyt varjoa.
Tunsin jotain kovaa jalassani.
Yhtäkkiä vain olin hain kidassa.
Kuulimme Marjorien huudon.
Käännyimme heti ja näimme, että hai piteli Marjorieta
ja yritti käännellä häntä puolelta toiselle.
Kehoni reagoi, ja yritin päästä pois.
Kun käännyin, hai oli vastassani.
Olimme silmät vastakkain.
Tunsin näkeväni sen sieluun.
Olin kauhuissani. Tunsin olevani yksin.
Hai katoaa yhtä nopeasti kuin ilmestyikin.
Surffaajat Gray Spainhour ja James Tongg ovat 50 metrin päässä.
Kun pääsimme Marjorien luo, näin, että häntä oli purtu jalkaan
juuri vasemman pakaran alle.
Hän oli hysteerinen ja huusi.
Tiesimme, että hänet on saatava nopeasti rantaan.
Ajattelin, että hai tulee takaisin. On päästävä pois. Vuodan verta.
James pyysi lautani jalkahihnaa. Irrotin sen ja annoin Jamesille.
Hän alkoi sitoa kiristyssidettä.
Seuraavaksi iski todella kova kipu.
Kipu oli kovempi kuin hain purressa.
Lähellä oleva SUP-lautailija kuulee äänet.
Hänellä on se väline, joka voi pelastaa Marjorien hengen.
Marjorie tarttuu SUP-lautaan ja on pian rannassa.
Pian ambulanssi kiidättää jo häntä Honolulun sairaalaan.
Kirurgit saavat verenvuodon hallintaan
vain tunteja ennen vuoden vaihtumista.
Hauskaa vuotta 2018 kaikille.
Olen kunnossa. Olen elossa.
Kuulin sairaalan ulkopuolelta ilotulituksen ääniä.
Katsoin kelloa ja näin -
että olin siirtynyt kuolemasta elämään. Olin selvinnyt.
Selvisin vuoteen 2018!
Marjorieta puri todennäköisesti tiikerihai,
yksi pääsyyllisistä Havaijin haihyökkäyksiin surffaajia kohtaan.
Tiikerihait saalistavat yleensä yksin.
Saaliseläimet ovat isoja, ja niillä on sellainen kita,
joka mahdollistaa isot saaliit.
Ne eivät ole nirsoja vaan syövät, mitä kiinni saavat.
Merten roskatynnyrinä tunnettu
tiikerihai pystyy pureskelemaan kaiken löytämänsä...
...jopa rekisterikilvet ja vanhat renkaat.
Tässä on noin 3,5-metrisen tiikerihain leuat.
Näkyy, kuinka paljon hampaita on ja kuinka isoja ne ovat.
Ne ovat isoja ja kahteen kertaan sahalaitaisia.
Kun leuka liikkuu, hampaat viiltävät.
Leuasta tulee kuin moottorisahan teräketju.
Takana on paljon varahampaita,
joten kidassa on aina täysi määrä hampaita.
Pehmeä ihminen
saa helposti pahoja vammoja tällaisista vahvoista leuoista.
Marjorien auringonlaskusurffauksen
aika ja paikka toimivat hänen vahingokseen.
Tiikerihait saalistavat öisin.
Lisäksi hän surffasi alueella, jolla on merikilpikonnia.
Hai ui iltahämärissä tai yöllä,
ja jos se näkee pinnassa jotain, se tarkistaa asian.
Jos istuu laudalla, ja kädet heiluvat sivulla kuin evät,
altapäin lähestyvä hai
voi luulla ihmistä laudalla merikilpikonnaksi
ja haukata kokeeksi.
Moniin haihyökkäyksiin näyttäisi liittyvän erehtyminen saaliista,
mutta toiset ovat ehkä tarkoituksella tehtyjä.
Yli 2 800 kilometriä rosoista rantaviivaa
tekee Etelä-Afrikasta paratiisin surffaajille.
Silti vaarojakin on.
Joka vuosi dramaattinen tapahtuma merellä houkuttelee haita.
Sardiinien kutuvaellus.
Merilinnut, hylkeet ja delfiinit
iskevät tiiviisiin parviin ja hajottavat ne.
Myös hait pääsevät pitopöytään.
Niiden joukossa on kolmas surffaajia tappanut laji,
härkähai.
Aggressiivisena tunnettu härkähai
on aiheuttanut Etelä-Afrikassa monta kuolemaa.
Heinäkuussa sardiinien vaellus on ohi.
Surffaajien helpotukseksi moni hai poistuu alueelta kylläisenä.
Denver ja Kristy Struwig ovat juuri palanneet häämatkaltaan.
On loistava aika juhlia surffaamalla.
Olimme loistofiiliksissä häidemme jälkeen.
Halusimme viettää sen perjantain yhdessä merellä.
Olimme nuoria ja pidimme hauskaa.
Surffasimme, surffasimme ja surffasimme lisää.
Yleensä näemme haiden aktiivisuuden ja sardiinivaelluksen vaiheen
kapinsuulien sukeltelusta.
Se oli aika rauhallinen päivä.
Emme olleet uskoa onneamme. Meri oli niin tyyni, sininen
ja todella kaunis.
Muutaman tunnin jälkeen Kristy suuntaa takaisin rantaan.
Denver odottaa vielä yhtä aaltoa ystävänsä Ericin kanssa.
Istuin siinä, ja sitten...
Hai ui suoraan altani.
En ollut uskoa silmiäni.
Hai teki ison U-käännöksen.
Sitten se katosi. Kun laskin jalkani veteen, hai iski minuun
ja veti minut pohjaan.
Viime vuosikymmenenä haihyökkäyksiä on ollut aiempaa enemmän.
Vastanaineet Denver ja Kristy Struwig surffaavat Etelä-Afrikassa.
Mutta sitten iskee tragedia.
Denver joutuu taistelemaan hengestään.
Muistan, että näin hain kuonon ja pään kiinni jalassani.
Se tuntui epätodelliselta. Muistan, kuinka huusin:
"Minua on purtu!"
Yhtäkkiä näimme laudan lennähtävän ilmaan.
Emme siinä vaiheessa tajunneet, kuka oli hyökkäyksen uhri.
Itsekkäänä toivoin, ettei se ollut Denver.
Etsin lautaani ja näin sen kymmenen metrin päässä.
Hai oli purrut jalkahihnani poikki.
Sitten hai tuli takaisin ja puri minua hartiasta.
Sen pää oli aivan omani vieressä.
Se puri minua uudelleen ja veti minut taas pohjaan.
En muista, missä vaiheessa se irrotti, mutta pääsin taas pintaan.
Kun tajusin, että se on hän, tunne oli lannistava.
Aivan hirveä tunne, kun on täysin avuton.
Denver pääsee rantaan.
Sattumalta lähistöllä on ensihoitaja ja lääkäri.
Sisäreidessä on syvä haava.
Reisivaltimo on ollut lähellä puhjeta.
Toivoin vain, ettei se olisi kriittistä.
Olimme juuri menneet naimisiin.
Ei sellaista voisi tapahtua muutama viikko häiden jälkeen.
Denver epäilee, että hyökkääjä oli härkähai.
Yksi härkähain pääaisteista
on kyky aistia loiskintaa ja liikettä vedessä.
Härkähaita voi houkutella muovipullolla.
Pitää vain rutistella pulloa.
Vastaavaa värähtelyä veteen
syntyy surffaajan loiskutellessa ympäriinsä veden pinnalla.
Todellinen syyllinen voi kuitenkin olla toinen hailaji.
Kun ajattelen elinympäristöä ja vuodenaikaa,
valkohaikin on ilman muuta mahdollinen.
Valkohait partioivat rantavesissä jatkuvasti.
Valitettavasti myös surffaajat viettävät paljon aikaa siellä.
Denverin puremajäljet voivat antaa vihjeen hyökkääjästä.
Jälki on aika erottuva. Leuan vasen puoli oli tuossa.
Toinen puoli ylsi tänne taakse asti.
Tämä on se pahempi. Reisivaltimo on heti tuossa.
Olin hyvin onnekas. Tämä oli ensimmäinen purema.
Toinen oli... Näytän sinulle.
Näet etäisyydet. Yksi, kaksi, kolme.
Nämä ovatkin kiinnostavia.
Härkähain alaleuan hampaat ovat ohuita ja pistäviä.
Nämä arvet ovat kaukana toisistaan
ja pitkiä, siistejä viiltoja.
Valkohain alaleuan sahalaitaiset hampaat toimivat kuin saha.
Jos tämä on alaleuasta, valkohai on todennäköisempi kuin härkähai.
Heti kun näin puremajäljet hartiassa,
olin varma valkohaista.
Miksi valkohai purisi Denveriä? Monestakin syystä.
Yksi on nälkä. Ehkä hai on ollut kauan pois hyljeyhdyskunnan luota.
Se halusi tutkia isoa kohdetta vedessä,
jotta näkisi, onko se syötävää.
Tilanne oli sellainen,
että Denver oli väärässä paikassa väärään aikaan väärän hain kanssa.
Mutta sitähän se on, kun lähtee luontoon.
Etelä-Afrikasta valkohait voivat vaeltaa pitkiä matkoja,
jopa 11 000 kilometrin päähän Länsi-Australiaan.
Täälläkin on paljon haihyökkäyksiä.
Sadan vuoden aikana kuolonuhreja on ollut 13.
Miksi hait tekevät valtavan matkan? Ne hakevat runsasta ravintoa,
jonka löytää usein rantatyrskyistä.
On 15. huhtikuuta 2018.
Alex Travaglini on menossa surffaamaan Gracetowniin.
Olin tehnyt 20 päivän työputken.
Olin aika innoissani pääsemään aalloille.
Mutta perillä Alex saa muilta surffaajilta huonoja uutisia.
Joku oli ilmeisesti nähnyt hainevän aika lähellä.
Todennäköisesti hai oli jo häipynyt muualle.
Äkkiä alkoi tulla täydellisiä aaltoja.
Ajattelin, että kai se on jo turvallista. Halusin surffaamaan.
Pääsin aallolle ja olin tyytyväinen. Halusin lisää.
Odotin aaltoa ja jutustelin ystäväni kanssa.
Sitten näin, että hän säikähti jotain.
En nähnyt haita, ennen kuin se puri. Kipu säteili ympäri kehoani.
Länsi-Australian haihyökkäykset ovat lisääntyneet viime vuosikymmenenä,
mutta Alex Travaglini ei pysty vastustamaan täydellisiä aaltoja.
Yhtäkkiä hän jää kuitenkin hyökkäyksen kohteeksi.
En osannut yhtään odottaa sitä.
Näkyi vain loisketta, ja hän näytti kamppailevan.
Hai oli laudan alla,
ja yritin pitää lautaa itseni ja hain välissä.
Hai oli keskittynyt Alexiin. Se halusi Alexin.
Hai nosti päänsä vedestä ja katsoi minua.
Sitten se alkoi taas kierrellä minua.
Järkytykseni vaihtui suuttumukseen.
Kiroilin haille.
Sitten se alkoi taas uida minuun päin.
Nappasin lautani ja puskin sitä hain kuonoa vasten.
En ollut valmis tulemaan syödyksi.
Hai kai päätti, että oli saanut tarpeekseen.
Viimeinen, minkä muistan, on hai uimassa kohti horisonttia.
Jalkahihnani oli sen suussa.
Sattumalta paikallinen valokuvaaja saa ikuistettua tilanteen.
Pahoin loukkaantunut ja lautansa menettänyt
Alex on nyt jumissa 15 metriä rannasta.
Lähellä ollut surffaaja
ei pakene paikalta vaan tulee apuun.
Yhdessä he nappaavat aallon, ja Alex pääsee rantaan lautakyydillä.
Juoksimme apuun. Emme voineet uskoa tapahtunutta.
Ei sitä meinaa uskoa todeksi. Verta oli kaikkialla.
Alex makaa verta valuen rannalla -
ja jalkahihnoista tehdään kiristyssiteitä hänen jalkoihinsa.
Alex oli tyyni eikä mennyt paniikkiin. Me muut huusimme enemmän.
Helikopteri on tulossa,
mutta Alex on saatava parkkipaikalle lähes 800 metrin päähän.
Lainelaudasta improvisoidaan paarit.
Ainoa reitti vie kivikon ja jyrkkien dyynien halki.
Vaikeaa se oli. Astuimme kivien päälle ja saimme haavoja.
Oli siinä tekemistä.
En todellakaan tiedä, kuinka he eivät pudottaneet minua.
He tekivät mahtavan työn.
Hyökkäyksen syytä ei ehkä tarvitse etsiä kaukaa.
Viranomaiset siivoavat rannalta kuollutta valasta.
Alueen valkohaille -
haju voi olla voimakas houkutin.
Valkohai haistaa veren vedestä jopa viiden kilometrin päästä.
Haaska ei ole pelkästään
suurin mahdollinen energianlähde valkohaille.
Se on erittäin helposti saatavilla.
Hain ei tarvitse käyttää kuin leukalihaksiaan.
Koko sen ajan, kun valas on rannassa,
siitä valuu veteen haita houkuttelevia öljyjä ja tuoksuja.
Jos surffaa siellä, kun isot hait ovat etsimässä hajun lähdettä,
ja jää haiden keskelle, tulee luultavasti purruksi.
Todennäköisesti kävi juuri niin.
Länsi-Australiassa valaat ovat olleet rauhoitettuja vuodesta 1979.
Kanta on kasvamassa.
Sillä voi olla myös ei-toivottu seuraus,
enemmän haihyökkäyksiä.
Valaskannat kasvavat vuosi vuodelta.
Yhä useampi kuolee luonnollisista syistä ja ajautuu rantaan.
Älkää menkö veteen valaanruhon lähellä, vaikka se olisi rannalla.
RANTA SULJETTU
Alexin tapauksen jälkeen rannalle tuli varoituskyltit.
Vain tunteja myöhemmin nähtiin valkohai lähellä tyrskyjä.
Viranomaiset käskivät kaikki pois vedestä.
Yksi surffaaja ei kuitenkaan voinut vastustaa täydellisiä aaltoja.
Luoja! Herran tähden!
Hai!
Länsi-Australia. Vain tunteja haihyökkäyksen jälkeen
vedessä on jälleen verta.
Herran tähden!
Hai!
Kalastusviraston vene meni varoittamaan surffaajia haista.
Kaikki lähtivät pois, paitsi yksi surffaaja.
Hän intti olevansa turvassa.
Minuutteja siitä hai hyökkäsi.
Luoja! Herran tähden!
Hai!
Se lähti. -Hän ui.
-Hän ui. Anna tulla! -Choppy on tulossa!
Herran tähden! -Jalkahihna pois!
Uskomatonta kyllä, purtu surffaaja pääsee omin avuin rantaan.
Oletko kunnossa? -Jep.
-Sinut pitää saada äkkiä ylös. -Lääkärikeikka.
Ei kovin paha. Kipeää se kyllä kohta tekee.
Sain juuri tuon laudan kaveriltani. Olen tosi onnekas.
Ensiajatukseni oli, kuka edes menee surffaamaan sinne.
Sellaisia surffaajat ovat. Jos on hyviä aaltoja eikä ketään näy,
joku varmasti kokeilee onneaan.
Eiköhän siitä opittu jotain.
18 000 kilometrin päässä, Yhdysvalloissa
sijaitsee maailman hainpuremapääkaupunki.
Florida vastaa 33 prosentista kaikista haihyökkäyksistä.
Hei! Pois vedestä!
Yksi pääsyyllisistä hyökkäyksiin on mustapilkkahai.
2,5-metriseksi kasvava laji saalistaa Floridan rantavesissä.
Professori Stephen Kajiura pyytää mustapilkkahaita tutkimukseen.
Pudotetaan seuraava.
Merkityt mustapilkkahait
saalistivat pikkukaloja aivan rannan tuntumasta,
jossa niillä on myös suojaa.
Mustapilkkahait pääsevät matalampaan veteen kuin isommat hait.
Isommat pedot kuten vasarahait eivät voi seurata niitä sinne.
Kajiuran ilmasta tekemä tutkimus tuotti järkyttävän tuloksen.
Ilmasta näkee ihmisiä uimassa ja haita aivan heidän lähellään.
Ihmiset eivät tiedä lainkaan, että heidän ympärillään on satoja haita.
HALLINTO
22. maaliskuuta 2019.
Matematiikanopettaja Chris Bryanin päivä luokkahuoneessa on ohi.
Hänen täydellinen tapansa rentoutua on surffaus iltapäivällä.
Parilta Floridan rannalta löytyy fossiloituneita hain hampaita.
On härkähaita. On hietahai. Nämä ovat edelleen neulanteräviä.
Ihan kuin partateriä.
En juurikaan ajattele haita. Eivät ne olleet käyneet mielessä.
Oli perjantai-iltapäivä.
Nappasin jokusen aallon.
Ei mitään erikoista.
Vielä yksi aalto,
ja sitten hiekkasärkän kohdalla hyppäsin laudaltani.
Ja heti kun olin vedessä, pam! Jalkaani kiinni.
Terävä kipu, ja sitten se oli poissa.
Ajattelin, että minua puri juuri hai.
Jalkaterääni särki. Näin, kuinka jalkaani pitkin valui verta.
Aloin huitoa ja huutaa apua. Kukaan ei reagoinut.
Näin meressä miehen, joka heilutti kättään. Sanoin perheelleni,
että tuo kaveri taitaa huutaa apua.
Kun aalto osui häneen, näimme veren vedessä.
Lähdimme juosten sinne.
Tiesin, että vuodin verta. Purema oli ollut iso.
Näin, että jalkapöytäni oli revitty auki.
Silloin tiesin, ettei se ollut mikään pieni haukkaisu.
Haihyökkäykset surffaajiin ovat lisääntyneet viime vuosikymmenenä.
Florida on maailman hainpuremapääkaupunki.
Iltapäiväsurffaukselle lähtenyt matematiikanopettaja Chris Bryan
on viimeisin uhri.
Pam! Kiinni jalkaani. Terävää kipua.
Minua puri juuri hai.
Kun pääsin rannalle asti, olin aivan uuvuksissa.
Minua huimasi, ja voin pahoin.
Käärimme rantapyyhkeen jalan ympäri, mutta verenvuoto jatkui.
Hän oli hyvin kalpea.
Äkkiä joku taputti käsiään naamani edessä "Pysy hereillä!"
Sanoin Chrisille, etten lähde mihinkään,
ennen kuin hän pääsee ambulanssiin.
Chrisin hyökkääjä oli ehkä mustapilkkahai.
Surffaus haiden vaellusaikaan lisäsi pureman mahdollisuutta.
Nopea surffaus johti leikkaukseen ja niin moneen tikkiin,
että kirurgilta loppui lanka.
Haihyökkäyksestä selvinneet eivät koskaan unohda kokemustaan.
Marjorie Mariano palaa nyt ensi kertaa paikalle,
jossa nelimetrinen tiikerihai puri häntä.
Tuolla, missä tuo aalto murtuu. Siellä hai hyökkäsi.
Rakastan tätä paikkaa, mutta nyt sydämessäni on arpi.
Sitä arpea on vaikea parantaa.
En koskaan halua näyttää itsestäni tätä haavoittuvaa...
...puolta.
Haihyökkäyksiä on yritetty torjua.
Joskus äärimmäisin keinoin.
Ajatus haikannan harventamisesta
tietyn rannikon osan tyhjentämiseksi on aika naiivi.
Sinne vain tulee uusia haita.
Hait pitävät huippupetoina tasapainoa yllä.
Jos hait häviävät, valtameri kuolee.
Ihmisen ja koko maapallon ekosysteemi alkaa hajota.
Hyökkäyksestä selvinnyt Alex Travaglini haluaa auttaa surffaajia.
Puoli vuotta hyökkäyksestä rannalle asennettiin haivaroitussireeni.
En sano, että haita ei pitäisi tappaa ollenkaan.
Minulle tuli satunnaisia takaumia hyökkäyksestä.
Jokin haju, sana tai ääni laukaisi ne.
Halusin varmistaa, ettei samaa tapahtuisi muille.
Denver Struwigia purtiin pian hänen häidensä jälkeen.
Toipuminen on ollut pitkä matka.
Elämämme piti alkaa, ja tämä tapaus pysäytti meidät.
Se vain oli... Vau!
Kun hän näki painajaisia,
heräsin hänen huutoonsa ja vapinaansa.
Kuin hän olisi ollut veden alla ja...
Täyttä paniikkia.
Kristyn reaktio oli antaa minulle täysi tuki.
Hän sanoi, että pääsemme siitä yli ja surffaamme vielä yhdessä.
Leeanne Ericsonin ja Dustyn on ollut vaikea palata merelle.
En vihaa haita enkä syytä niitä.
Otin riskin, kun menin veteen. Niin kaikki ottavat.
Yritän suostutella itseäni menemään taas veteen.
Ehkä jonain päivänä.
Ehkä saan vielä joskus Leaannen mukaani. Saa nähdä.
Onneksi uimarit ja surffaajat yleensä välttyvät haihyökkäyksiltä.
Vuosittaisia kuolemantapauksia on vain neljä.
Ihmiset sen sijaan ovat vastuussa
yli 100 miljoonan hain kuolemasta.
Tarinat haihyökkäyksistä yleistyvät.
Olemmeko oikeasti vaarassa?
Haihyökkäykset ovat lisääntyneet ajan myötä.
Eivät hait ole sen aggressiivisempia kuin ennenkään.
Ihmisiä on nyt enemmän.
Kun vedessä on enemmän ihmisiä, puremien todennäköisyys kasvaa.
Selfien ottaminen tappaa todennäköisemmin kuin hai.
Hait eivät saalista ihmisiä. Emme ole niiden ruokalistalla.
Hait syövät kaloja. Emme maistu samalta.
Kyllä veteen voi mennä haiden kanssa. Ei niistä ole harmia.
Suomennos: Timo Hirvola